མཇལ་འཕྲད་གནང་སྐབས་ཀྲང་ཏི་ཅང་གིས་གསུངས་རྒྱུར།ལོ་མང་བོའི་རིང་ལ།ཀྲུང་གོ་རྒྱལ་ཡོངས་དམངས་ཆེན་རྒྱུན་ལས་ཨུ་ཡོན་ལྷན་ཁང་དང་ཧྥ་རན་སིའི་གྲོས་ཁང་བར་དུ་ཆུ་ཚད་མཐོ་བའི་བརྗེ་རེས་དང་མཉམ་ལས་སྲུང་འཛིན་བྱས་པ་དང་དེ་ནི་མཛའ་མཐུན་ཚན་ཆུང་དང་བརྗེ་རེས་ནང་རྐྱེན་གཉིས་ཀྱིས་འབད་བརྩོན་བྱས་པ་དང་འབྲལ་ཐབས་མེད།ཕྱོགས་གཉིས་ཀྱིས་ཀྲུང་གོ་དང་ཧྥ་རན་སིའི་འབྲེལ་བའི་ཁྱོན་ཡོངས་ལ་དམིགས་ཏེ་གནད་དོན་རྩད་གཅོད་དང་གནད་དོན་ལ་བསམ་གཞིགས་གཏོང་དགོས་ལ།མཛའ་མཐུན་ཚན་ཆུང་གི་ནུས་པ་མུ་མཐུད་དུ་འདོན་སྤེལ་གང་ལེགས་བྱེད་པ་དང་།བརྗེ་རེས་ནང་རྐྱེན་གྱི་དངོས་ཕན་མུ་མཐུད་ནས་ཇེ་དྲག་ཏུ་གཏོང་དགོས་པར་མ་ཟད།ཕན་ཚུན་བར་གྱི་རྒྱུས་ལོན་ཇེ་ཟབ་དང་ཡིད་ཆེས་ཇེ་བརྟན་དུ་གཏོང་བ་དང་།ཁྱབ་ཁོངས་སོ་སོའི་མཛའ་མཐུན་མཉམ་ལས་ལ་སྐུལ་འདེད་གཏོང་དགོས་ལ།རྒྱལ་ཁབ་གཉིས་ཀྱི་མགོ་ཁྲིད་པའི་བར་བྱུང་བའི་ཐུན་མོང་གི་ལྟ་ཚུལ་དངོས་འབེབས་བཟང་བོ་བྱས་ནས་ཀྲུང་གོ་དང་ཧྥ་རན་སིའི་འབྲེལ་བ་སྔར་ལས་འཕེལ་རྒྱས་སུ་གཏོང་དགོས་ཟེར།